

ที่ มท ๐๘16.๔/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มิถุนายน ๒๕6๕

เรื่อง ประชาสัมพันธ์สัปดาห์รณรงค์คัดกรองพัฒนาการเด็กปฐมวัย ปีงบประมาณ ๒๕๖๕

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมอนามัย ด่วนที่สุด ที่ สธ ๐๙๒๓.๐๓/ว ๔๐๗๓ ลงวันที่ ๙ มิถุนายน ๒๕๖๕ จำนวน ๑ ชุด

 ด้วยกรมอนามัย แจ้งว่ากระทรวงสาธารณสุข ร่วมกับกระทรวงการพัฒนาสังคมและความมั่นคงของมนุษย์ กระทรวงดิจิทัลเพื่อเศรษฐกิจและสังคม กระทรวงมหาดไทย กระทรวงแรงงาน กระทรวงศึกษาธิการ และหน่วยงานภาคีเครือข่ายต่าง ๆ กำหนดสัปดาห์รณรงค์คัดกรองพัฒนาการเด็กปฐมวัย ปีงบประมาณ ๒๕๖๕ ระหว่างวันที่ ๔ - ๘ กรกฎาคม ๒๕๖๕ ภายใต้กรอบการบูรณาการความร่วมมือ ๖ กระทรวง การพัฒนาคนตลอดช่วงชีวิต (กลุ่มเด็กปฐมวัย)

 ในการนี้ ขอความร่วมมือจังหวัดแจ้งองค์กรปกครองส่วนท้องถิ่นที่มีสถานพัฒนาเด็กปฐมวัย
ในสังกัด (ศูนย์พัฒนาเด็กเล็กและโรงเรียนที่จัดการศึกษาระดับปฐมวัย) พิจารณาดำเนินการ ดังนี้

 ๑. ประชาสัมพันธ์ “สัปดาห์รณรงค์คัดกรองพัฒนาการเด็กปฐมวัย ปีงบประมาณ ๒๕๖๕” ระหว่างวันที่ ๔ - ๘ กรกฎาคม ๒๕๖๕ และให้สถานพัฒนาเด็กปฐมวัยสังกัดองค์กรปกครองส่วนท้องถิ่น ประสานส่งรายชื่อกลุ่มเป้าหมายให้กับหน่วยบริการสาธารณสุขในพื้นที่ และสนับสนุนการคัดกรองเด็กอายุ ๓๐ ๔๒ และ ๖๐ เดือน

 ๒. สนับสนุนให้ครูผู้ดูแลเด็กมีและใช้คู่มือเฝ้าระวังและส่งเสริมพัฒนาการเด็กปฐมวัย (DSPM)

 ๓. ให้ครูผู้ดูแลเด็กจัดทำทะเบียนรายชื่อเด็กที่เจ้าหน้าที่สาธารณสุขคัดกรองแล้วพบ
สงสัยพัฒนาการล่าช้า เพื่อส่งเสริมพัฒนาการในด้านที่พบปัญหาและติดตามให้เด็กดังกล่าวมารับการตรวจประเมินซ้ำภายใน ๑ เดือน ทั้งนี้ สามารถดาวน์โหลดสิ่งที่ส่งมาด้วยตาม QR Code ที่ปรากฏท้ายหนังสือนี้

 จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



ร.อสถ. ...................................................

ผอ.กศ. ..................................................

ผอ.กง.ปศ. .............................................

หน.ง. .....................................................

จนท. .....................................................

<http://1ab.in/d4Po>

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ ๒๒๔๑ ๙๐21 - 3 ต่อ 41๖ โทรสาร ต่อ 418